Marija Mtellgħa : i .Sema fil- Kitba ta' San Ġorġ Preca Kull qaddis għandu mħabba speċjali lejn il-Verġni Mbierka Marija, u dan ma jistax jonqos meta hija Omm Ġesii li fdiena u hija wkoll l-Omm tagħna. Minħabba f'hekk huma mhux biss jirrikorru lejha regolarment, imma wkoll jifirħu u jagħtuha qima speċjali fil-festi tagħha u jxerrdu devozzjonijiet lejha. Dun Ġorġ kien iħobb iqim lil Marija taħt diversi titoli: Il-Kunċizzjoni Immakulata, il-Lunzjata, tal-Karmnu, tar-Rużarju, tal- Midalja Mirakoluża, u l-bqija. Imma jidher li hu kellu ġibda speċjali lejn it-Tlugħ tagħha fis-Sema, għax kien jara f'din il-festa l-MILJA tal- -glorifikazzjoni tagħha minn Binha Ġest. Jidher ċar li Dun Ġorġ kien ihobb jimmedita spiss fuq l-Assunzjoni ta' Marija: xhieda ta' dan huma l-kitbiet kotrana illi huwa ħalla fuq dan il- privileġġ' kbir'. Huwa ried ukoll li l-membri kollha tal-Għaqda tiegħu iqimu lil Marija b'mod speċjali nhar il-15 ta' Awissu ta' kull sena. Għal dan l-iskop huwa ħallielhom wieħed mill-isbaħ programmi ċelebrattivi li hu jsejjaħlu Programm Speċjalissmu ta' Marija Mtellgħa fis-sema' biex isir dakinhar. Awwissu, ix-xahar ta' Marija Diġà snin qabel, fl-1932, Dun Ġorġ kien ippubblika ktieb ieħor fuq il-Verġni Marija, jismu Il-Benedicta', ġabra ta' 31 meditazzjoni marjani biex jinqraw mis-Soċji tiegħu matul ix-xahar ta' Awwissu. Għax għal Dun Ġorġ, Awwissu hu x-xahar ta' Marija per eċċellenza. Ħalla miktub fid-daħla ta' dan il-ktieb: Fost ix-xhur kollha tas-sena, Awwissu kien li fetaħ għal Marija Santissima, l-imbierka fost in-nisa, il-bieb tat-trijonfi li jistħoqqulha għall-merti tagħha, u fuq kollox għad-dinjità hekk kbira tagħha li bniedma saret bi grazzja singulari l-Omm tal-Ħallieq tagħha. It-tradizzjoni minn nisel għal nisel tgħarrafna li f'dan ix-xahar Marija Santissima ġiet meħuda s-sema bir- ruħ u bil-ġisem b'idejn l-anġli u mqiegħda fuq it-tron tal-glorja tagħha, fejn l-Iben tagħha Ġesii inkurunaha u għamilha Reġina tal-Anġli u tal-bnedmin, wara tant duluri u sofferenzi li hija kienet sofriet miegħu għall- imħabba tiegħu u għas-saħħa tal-bnedmin kollha. Fil-Ktieb tal-Eżodu (33,20) hemm miktub li Alla għarraf lil Mose, li tant kien xtaq jara l-wiċċ divin tiegħu hekk li kien talbu sabiex jagħtih din il-grazzja, għarrfu li ħadd, ebda bniedem, ma jara l-wiċċ divin tiegħu u mbagħad jibqa' ħaj. Minn dan il-kliem wieħed jikkonkludi li Marija Santissima, għalkemm merfugħa fil- grad l-aktar għoli tal-grazzja u tal-favuri ta' Alla, perċ Soċjetà oMażitaġjazz safi biss meta ħarġet minn dan il-wied tad-dmugħ setgħet tara 'l Alla wiċċ imb'wiċċ. Min jaf kemm viżjonijiet, kemm apparizzjonijiet u kemm ħlewwiet oħra spiritwali kienet iffavorita bihom Marija Santissimal Iżda l-viżjoni beatifika ta' Alla kienet għaliha fir-raqda glorjuża u feliċissima tagħha li, skont it-tradizzjoni, kellha lok fit-tlettax ta' Awwissu. Meta l-Appostli qiegħdu fil- qabar it-tabernaklu verġinali li minnu kien ħa n-natura ta' bniedem l-Iben ta' Alla u li fih għex magħluq għal disa' xhur, allura madwar dan il-qabar għal tlett ijiem instema' l-kant tal-anġli; u meta wara tlett ijiem l-Appostli fetħu l-qabar biex jissodisfaw ix-xewqa ta' wieħed minn sħabhom (li kien Tumas, li providenzjalment kien wasal tard) u ma sabux iżjed il-ġisem imqaddes ta' Marija — sabu biss lożor bojod u fjuri ta' fwieħa kbira. Sieħba tal-passjoni ta' Ġesii, Marija kienet ġà ssieħbet mat-trijonfi tar-reżurrezzjoni tiegħu. Għalhekk il-ħmistax ta' Awwissu l-Knisja tissolennizza bir-raġun kollu l-Assunzjoni ta' Marija Santissima u tinkoraġġina biex nirrikorru lejha, u tfehimna li t-trijonfi jiġu wara d-duluri li wieħed isofri fid-dinja ma' Ġest Kristu. Isaltan ma' Kristu min ibati ma' Kristu. Tul dan ix-xahar (ta' Awwissu) is-Soċjetà Museumina ferħana għat-trijonfi kbar ta' Marija, l-Omm ħanina tal- midinbin, tinħeda b'mod speċjali fuq dan l-oġġett tant konsolanti, tant delizzjuż, u tant glorjuż billi tistħajjel li qiegħda tisma' n-narrazzjoni fuq Marija Santissima minn fomm tal-arkanġlu Gabrijel, li kien bi speċjalità magħżul minn Alla biex iħabbrilha l-kbira grazzja li hija sabet quddiem Alla, u b'hekk dejjem iżjed din is- Soċjetà titkebbes bl-imħabba u bil-qima lejn Dik li fuqha tgħaxxqet is-Santissima Trinità. Id-Domma tal-Assunzjoni It-tagħlim dwar it-Tlugħ fis-Sema ta' Marija ġie dikjarat uffiċjalment bħala Domma. tal-Fidi fl-1 ta' Novembru 1950. Dun Ġorġ sa minn ħafna snin qabel kien wera x-xewqa li dan it-tagħlim jiġi dikjarat bħala domma, u kien jistieden lil kulħadd biex jitlob biex tfittex tasal dak il-jum li fih tiġi dikjarata din id-domma. Dan li qed ngħidu jidher minn kitba tiegħu li dehret fil- Kalendarju Museumini, u li a - Il-Papa Piju XII WARARZ SSmbanmiaħagiejnml tagħlaq b'dawn il-kelmiet: ''F'dawn iż-żminijiet tagħna li l-fidili kollha qegħdin iħossu xewqa kbira li jisimgħu mill-fomm. infallibbli tal-Papa d-definizzjoni tad- Domma tal-Assunzjoni ta' Marija Santissima, ma baqax x'nagħmlu ħlief li nitolbu 'l Alla li jwassal is-siegħa ta' glorifikazzjoni oħra fuq Marija Santissima.' Dun Ġorġ feraħ fuq li feraħ meta fl-aħħar ra lill-Papa Piju XII jikkonferma bħala Domma tal-Fidi għall-insara kollha li Marija, fi tmiem il-pellegrinaġġ tagħha fuq l-art, ġiet imtellgħa fis-sema bir-ruħ u bil-ġisem. Dun Ġorġ isemmi u jittratta fuq it-Tlugħ fis-Sema ta' Marija f'diversi kitbiet tiegħu, hekk p.e. Ir-Rużarju ta' Marija, meta jitkellem fuq ir-raba' u l-ħames Misteru tal- Glorja', fil-Lapidarju', fl-Aulae Sanctae Matris Virginis', fl-Episodji ta' San Mikiel Arkanġlu', etc. Inti u taqra dawn il-kitbiet tħoss li Dun Ġorġ bħal donnu jsir poeta biex ifaħħar id-dħul trijunfali ta' Marija fis-sema u b'mod speċjali l-inkurunazzjoni tagħha bħala Omm, bħala Reġina u bħala Patruna. Bħala eżempju ta' dan li qed ngħidu, se nġibu hawn dak li Dun Ġorġ ipoġġi fuq fomm San Mikiel Arkanġlu biex jiddiskrivi l-laqgħa li l-Verġni Mbierka kellha hekk kif hija daħlet fis-sema bir-ruħ u bil-ġisem':Wara d-daħla ta' Kristu fis-sema eċċessivament trijunfali fuq il-mewt, fuq Satana u fuq id-dinja, aħna b'ħerqa kbira konna nistennew l-Omm tiegħu biex tissieħeb fil-glorja wara li tant assoċjat ruħha fit-tbatijiet miegħu. Kien għalina tassew kbir l-unur xħin Kristu tana l-ordni sabiex bil- ministeru ta' idejna nittrasportaw bir-ruħ u bil-ġisem lil din il-kreatura l-iżjed ipprevileġġjata qabel il-komuni reżurrezzjoni universali. Minn fost il-bnedmin jista' jasal biex jifhem il-laqgħa glorjuża li kellha b'mod speċjali mill- Iben tagħha divin7 Malli qegħedna 'l Marija Santissima fuq tron maħdum apposta b'ħaġar l-iżjed prezzjuż, imqiegħed. fil-lemin tat-tron tar-Re tal-glorja Ġest Kristu, tron tassew denn biex jilqa' fih 'il Dak li laqgħet fiha 'il Dak li s-smewwiet m'humiex kapaċi jilqgħu, f'ħin bla waqt mant tax-xemx għattieha, pedestall taħt riġlejha daħal il-qamar, u l-Iben rikonoxxenti, l-Imħallef ġust, hekk mar ifaħħarha: 'Int tistħoqq li tirċievi minni unuri u glorja: kif nista' jiena neżaltak iżjed xħin għażiltek b'Ommi vera, jiena veru Alla ħaj u omnipotenti/ Xejn ma joħroġ minn dan ir-renju tas-sema u anqas xejn ma jidħol ħlief permezz tiegħek, kif jien stess hekk ridt li mingħajrek lanqas nidħol inkurunat. Inti t-teżoriera tal-grazzji tiegħi, is-smewwiet u l-art huma tiegħek. Jiena nipproklamak u ninkurunak vera Reġina tal-anġli u tal- bnedmin u tal-kreaturi kollha. ' Xħin siket jitkellem inkuruna l-ġbin tagħha bi tnax- il kewkba li ma tilfu xejn mill-isplenduri tagħhom ma' l-isplenduri tax-xemx, l-ammant tal-ġuf tagħha; u l-aċċent tan-noti ħadd mill-bnedmin ma jista' jisma' mingħajr ma jmut. B'inkini profondi quddiem ir-reġina tagħna, b'unur kbir, urejna s-sottomissjoni tagħna lejha. Għall-inkin li jiena għamiltha Hija bi tbissima ħelwa qaltli: 'Int kont, o qawwi Michael, li keċċejt mill-misħut xitan minn din is- sala divina u jiena kont li fl-art, bir-riġel verġinali tiegħi, Aoċġietà oMażikati Oà sħaqt ir-ras supperva tiegħu. ' Il-kumpann tiegħi Gabrijel arkanġlu: 'Ekku,' qalilha, 'o kbira Reġina tagħna, ekku inkurunata llum il-grazzja li jiena ħabbartlek li sibt quddiem Alla xħin inkuraġġejtek biex ma tibżax fil-preżenza tiegħi.' Resqu wkoll Adam u Eva u qalulha: ''Aħna daħħalna d-dnub u l-mewt fid-dinja u inti l-grazzja u l-ħajja. Aħna bikkejna 'l uliedna u int, bint privileġġjata tagħna, ferraħt lilna u lil ħutek. La twarrabx issa f'dawn it-trijonfi siguri u eterni tiegħek, kuruna tad-dinjità u tal-merti tiegħek, l-għajnejn tal-ħniena tiegħek mill-bnedmin. Ma kontx tkun Omm Alla li permezz tiegħek deher l-attribut tal-Ħniena Divina kieku ma kienx id-dnub u l-miżerja tagħna. Tkun Imbierka o konsolatriċi tal- missier u tal-omm ewlenin tiegħekl Tkun imbierka, o Oġġett tal-kompjaċenza ta' Alla. Tkun lilek glorja fid- dinja u rikonoxxenza sat-tmiem tas-sekli. Ixerred id-devozzjoni tal-15 tax-xahar Dun Ġorġ xerred ukoll kemm felaħ id-devozzjoni lejn dan il-privileġġ marjan billi xerred id-drawwa, l-aktar fost dawk li kienu jiffrekwentaw il-knisja tal-Madonna tas-Samra, imsejħa wkoll bħala ta' Atoċja, fil-Ħamrun, id-drawwa li, fil-15 ta' kull xahar, jinvistaw lill-Madonna u jitolbu quddiemha posta tar-Rużarju, ir-raba' misteru tal-Glorja, drawwa li għadha teżisti sa llum speċjalment fost l-anzjani. Huwa wkoll ikkompona talba biex tingħad quddiem ix-xbieha mirakoluża tal-Madonna tas-Samra li tgħid hekk: Kemm inti kbira, o Verġni Santissimal Kif jista' jkun li inti tkun ikbar minn li int, xħin l-Omnipotenti għażlek b'Omm tiegħu naturali u assoġġetta ruħu lejki7 Inti b'fommok stess stqarrejt li inti tassew kbira meta għidt li miegħek għamel ħwejjeġ kbar dak li Hu Potenti. Filwaqt li aħna nifirħulek fuq din il-kbira grazzja, li inti waħdek sibt quddiem Alla, nitolbuk li tikkunslana fid-dwejjaq tagħna, li teħlisna mill-flaġelli tal-ġustizzja divina, u li f'mewtna teħodna ngawdu miegħek il-ħanin Alla tiegħek u tagħna. Fil-ktieb Is-Sena tas-Sinjur'', taħt id-data 15 ta' Awissu, Dun Ġorġ jistħajjel lil Ġesti jgħidilna: Ħadd m' għandu raġun li jaħseb li ma kenitx kuruna tal- ikbar glorja li jien mort qegħidt fuq ir-ras tal-Omm tiegħi Marija, xħin l-anġli tiegħi ttrasportaw bl-idejn purissimi tagħhom l-immakulat ġisem ħaj tagħha fil-ġenna, wara li din fid-dinja temmet l-uffiċċju sublimi tagħha fost tant duluri. Il-kuruna singulari li għal dejjem iżżejjen ir-ras tagħha, jiena veru imħallef ġust, tajthielha fost l-unuri tal-beati kollha għax kienet tistħoqqilha għall-umiltà, u għall-karità, u għall-paċenzja tagħha. Hija kuruna denja tal-Omm ta' Alla u fl-istess ħin kuruna ta' ġustizzja li biha flimkien miegħi s-saltan għal dejjem bħala reġina tas-sema u tal-art, u bħala patruna u bħala omm ħanina. Marija u aħna l-bnedmin Huwa interessanti li wieħed jinnota li, l-aktar fil- predikazzjoni tiegħu, Dun Ġorġ spiss, meta jitkellem fuq il-glorifikazzjoni ta' Marija li Alla taha meta għażilha Ikona koptika tal-Dormizju ta' Marija b'Ommta' Ibnu, kien iżid jgħid li Marija għandha imħabba kbira lejn il-bnedmin u, mit-tron għoli fejn qiegħda, hija għandha interess kbir li tgħinhom fil-ħtiġijiet tagħhom. Huwa jgħid li dan hija tagħmlu bir-raġun, għax Hija taf kemm swejna lil Binha biex ġejna salvati minnu, kif ukoll għax kieku ma kinetx il-miżerja tagħna bnedmin imwaqqgħin fid-dnub, kieku hija ma kienx ikollha dak il- privileġġ uniku li tkun Omm Ġest li ġie biex isalva dak li kien intilef. (cf Mt 18,11) Dun Ġorġ ukoll, huwa u jimmedita fuq il-kobor tas- setgħa ta' Marija li hija rċeviet minn Alla, kien iħoss San Ġorġ Preca waqt Sajda Mużewmina Koċjetit Ma 67/7727 44 li għandu jxerred ma' kullimkien il-mezz kbir tad- devozzjoni lejHa biex wiehed isalva ruħu, għax ma jistax ikun li Marija ma ssalvax lil dawk li jirrikorru lejHa. Għalhekk inpoġġu l-fiduċja sħiħa tagħna fiHa. F'dan is-sens huwa kiteb din it-talba'' li se nagħlqu biha u li nistgħu nagħmluha tagħna: Sinjur tal-Ħajja Verġni Marija, Omm tagħna l-Maltin, aħna umiljati u sogħbiena, lejk nirrikorru f'din is-siegħa tal-bżonn. Inti ma flaħtx tara tnejn min-nies, l-għarajjes ta' Kana, jaqgħu fil-konfużjoni bin-nuqqas tal-inbid, iżda insistejt ma' l-Iben maħbub tiegħek Ġesii, u ġagħaltu jwassal is-siegħa tiegħu, u ferraħthom mingħajr ma talbuk. Ħares, Omm ħanina, lejna, uliedek, aħna nitolbuk, u eħles lil Malta tiegħek mhux le min-nuqqas tal-inbid tal- festa, iżda min-nuqqas tal-imħabba ta' bejnietna u mill- flaġelli li qegħdin ihedduna. Veru li aħna dnibna, o Marija, iżda ħares lejn l-imħabba ta' missirijietna fit-tempji sbieħ li huma waqqfulek għall-ġieħ tiegħek; tħalliniex f'dan il-waqt tal- bżonn, għaqqadna fl-imħabba ta' Ibnek, u aħna ngħidulek li, bħal missirijietna, nitfgħu it-tama tagħa kollha fik: Inti Ommna. l Dun Ġorġ kien iżomm li l-akbar tliet privileġġi li Marija Santissima rċeviet minn Alla kienu: (a) il-Konċepiment Immakulat tagħha, (b) il-Maternità Divina tagħha, u (c) it-Tlugħ glorjuż tagħha fis-Sema bir-ruħ u bil-ġisem. Għal dawn it-tliet ċprivileġġi' huwa ħoloq id-devozzjoni hekk imsejha tat-Tliet Inkini. 2 Programm Speċjalissimu ta' Marija Mtellgħa fis-sema, Progress Press, 1948, 60 pp. 3 Il-Benedieta, Qari għax-xahar ta' Awwissu. It-tieni edizzjoni ħarġet fl-1997. F'dan il-ktieb Dun Ġorġ jistħajjel lill-Arkanġlu San Gabrijel jitkellem fuq il-ħajja u l-virtujiet ta' Marija Santissima. Il-kapitoli 14 u 15 jitkellmu fuq Marija Mtellgħa s-Sema u Marija Eżaltata rispettivament. 4 Kalendarju Museumin, Jannar 1935. $ Ir-Rużarju tal-Madonna, Edizzjoni 1991, paġni 41 u 45. Ara wkoll paġni 7l-72,u 84 $ Il-Lapidarju. It-tieni edizzjoni ħarġet fis-sena 2000. Jiġbor fih 97 'apidi komemorattivi' li jfakkru l-ħajja u l-virtujiet ta' Marija. Fil-Lapida 85 jitkellem dwar l-Assunzjoni tagħha, u fit-tnejn ta' wara jitkellem dwar l-Eżaltazzjoni u l-Glorifikazzjoni tagħha. Lux Press 1955. Dan hu programm ta' Rtir li Dun Ġorġ għamel lis-Soċji tiegħu fis-Sena Marjana tal-1954. $ Episodji ta' San Mikiel Arkanġlu. Dan il-ktejjeb kien maħsub biex jinqara mill-Membri tal-MUSEUM nhar il-festa ta' San Mikiel fid-20 ta' Settembru. Miktub fis-snin 20 tas-seklu l-ieħor, fih Dun Ġorġ jistħajjel lil San Mikiel jirrakkonta ġrajjiet marbutin ma' dan l-Arkanġlu li hu ħatar bħala d-Difensur tas- Soċjetà tiegħu. 9 Episodji ta' San Mikiel Arkanġlu, Taqsima 10, L-Inkurunazzjoni ta' Marija Santissima 10 Is-Sena tas-Sinjur, ktieb maħruġ l-ewwel darba fl-1980, li fih Dun Ġorġ jistħajjel lil Ġesti qed jagħti parir spiritwali għal kull jum tas-sena. Il-ktieb ġie stampat drabi oħra, fl-1991 u fl-2001 meta kopja tiegħu tqassmet lil kull familja f'Malta u Għawdex fl-okkażjoni tal-beatifikazzjoni ta' Dun Ġorġ. H Talba lil Marija Santissima, Omm il-Maltin. Din iġġib id-data tal-Imprimatur 5 ta' Diċembru 1957. Talba mxerrda hafna mis- Sur Krispin Mangion (ex-membru u kooperatur tal-MUSEUM); li kien għamel żmien joħroġ fuljett Manifest tal-Ħajja'.